ZASADNUTIE RADY MINISTROV PRE VÝSKUM 

31. MÁJ 2012 (10.00 HOD) 

Miesto: 		Brusel, budova JUSTUS LIPSIUS 
Účasť: 	Štefan Chudoba - štátny tajomník MŠVVaŠ SR, Alexander Micovčin - zástupca veľvyslanca pri EÚ, Dušan Šándor - SZ SR pri EÚ                                       
Spracoval: 		D. Šándor

Zhrnutie najdôležitejších bodov:

Na Rade ministrov pre konkurencieschopnosť – časť výskum schválili ministri tzv. „čiastočné všeobecné smerovanie“ k „Nariadeniu“ pre program „Horizont 2020“ - 3.najväčší grantový program EÚ. Po 6 mesiacoch rokovaní sme v polovici negociácií. Väčšie detaily programu sa určia v 2.polovici roka v tzv. „Pravidlách účasti“ a „Špecifickom programe“.
V tomto programe by malo byť alokovaných 80 mld.eur. Slovensko má eminentný záujem, aby sa výrazne zlepšilo čerpanie Slovenska z tohto programu. Nemáme tu alokované financie vopred pre jednotlivé členské štáty (ako pri niektorých iných programoch EÚ) a teda záleží len na šikovnosti a excelentnosti našich subjektov, vedcov a výskumníkov a ich networkingu pri tvorba konzorcií pre projekt. 

Pán štátny tajomník Š.Chudoba vo svojom vystúpení v rámci diskusie ČŠ EÚ o H2020 zdôraznil tieto priority SR:
1.)	ešte väčší dôraz na STREPS-y (malé a stredne veľké projekty). Podporujeme Poľsko a ďalšie nové členské štáty, že neexistuje dôkaz o lepšom dopade veľkých projektov než STREPS-ov.
2.)	V „Pravidlách účasti“ musíme spoločne rozpracovať nový a spravodlivejší systém odmeňovania výskumníkov, tak ako sa to dohodlo v „Nariadení“. Je našou povinnosťou zabrániť „úniku mozgov“.       
3.)	Podobne chceme opäť aktívne prispieť ku konkrétnym riešeniam pri väčšej otvorenosti programu pre nováčikov („newcomers“), tak ako to silne presadzuje pani komisárka Quinnová a aj Európsky parlament.
4.)	Je úlohou Rady, Európskeho parlamentu a Komisie navrhnúť také pravidlá pre výber nových 3 „Znalostných a inovačných spoločenstiev“ (tzv.KICs), aby sa jeho súčasťou („co-locations“) mohli konečne stať aj najexcelentnejšie takéto tímy aj z nových členských štátov Strednej a Východnej Európy. 
5.)	SK podporilo LU, aby bol väčší dôraz i viac financií na schému Marie Sklodowská Curie (pre mobilitu junior a senior výskumníkov).
6.)	SR podporuje väčší dôraz na SMEs a ich zapojenie v programe.

V rámci diskusie ČŠ EÚ a EK boli tieto hlavné témy:

Väčšina ČŠ a EK je za zachovanie statusu quo pri kmeňových bunkách. MT hlasovala proti. LT, SK sa zdržali hlasovania. SK uviedlo, že ide o citlivú záležitosť a v SR sa k tomu ešte neprijalo stanovisko a rozhodne o tejto veci 12.6. 2012 príslušný výbor NR SR.

Potvrdilo sa, že sa zmení systém nespravodlivého odmeňovania vedcov v programe, tak ako to navrhli nové ČŠ EÚ. Detaily sa rozpracujú v ďalšej legislatíve k H2020 v nasledujúcich mesiacoch. 
Viaceré ČŠ privítali zvýšenie alokácie pre SMEs z 15 na 20% v programe.
EK nie je spokojná s rozdelením 6.podpiliera v pilieri SSH na dva (SSH a „Bezpečnosť), ale berie to na vedomie a stiahla všetky svoje výhrady. 
Jednotlivé ČŠ poďakovali DK PRES a vyjadrili svoju spokojnosť, že sa do programu dostali ich témy (IT, SK – kultúra a digitalizácia kultúrneho dedičstva, DE – nový podpilier pre „Bezpečnosť, FI, SE – lesníctvo, PT – výskum v oceánoch, ES – téma vody, EK, NL – väčší dôraz na SMEs a priemysel, FR malo viaceré priority, ale nie vo všetkých uspelo, napr. s väčším dôrazom na vesmír). FR sa zrejme nakoniec podarí, aby časť ERA-NET-u fungovala ako doteraz, a aby nebol celý ERA-NET len o ERA-NET-e Plus.

Rada ministrov schválila správy o pokroku k ďalšej legislatíve z balíčka Horizont 2020 („Pravidlá účasti a diseminácie“, „Špecifický program“, EURATOM) a formálne mimo balíčka – správu o pokroku pri „Nariadení“ (dok.č.18090/11, 10221/12) a „Rozhodnutí“ (dok.č. 18091/11) k „EIT“. Rada rovnako schválila „Závery Rady“ k EIPs („European Innovation Partnerships“) (dok.č.10220/12). 

19.-20.7. 2012 bude (neformálna) Rada ministrov pre výskum v Nikózii na Cypre.

RADA MINISTROV – ČASŤ VÝSKUM:

Bod č. 10: Návrh „Nariadenia“ EP a Rady EÚ, ktorým sa zriaďuje rámcový program pre výskum a inovácie (2014-20) - „Horizont 2020“. Dok. č. 17933/11 a 10218/12. Schvaľovanie „Čiastočného všeobecného smerovania“ („1.čítanie“). 
	
DK PRES (p.minister Morten Ostergaard): zrhnul hlavné zmeny v návrhu H2020: rozdelenie 6.podpiliera, vytvorenie tzv. „Horizontálneho rámčeka“ s transverzálnymi témami a prioritami, posilnenie významu SMEs, zapracovanie niektorých priorít, tém jednotlivých ČŠ EÚ, resp. skupín ČŠ.
DK PRES uviedlo, že návrh na zmenu pri „odmeňovaní výskumníkov“ v programe mal takú silnú podporu (nových ČŠ a GR, ES), že to PRES muselo vziať do úvahy (pozn.: nové ČŠ mali blokujúcu menšinu a boli ochotné kvôli tejto veci príp. aj zablokovať legislatívny postup, resp. celý program).
PRES: Mali sme až 1500 písomných návrhov pri negociáciách.

EK (komisárka M.G.Quinnová): Ocenila DK PRES a aký pokrok sa im podaril a napriek množstvu výhrad počas negociácií k textu sa im podarilo znížiť tento počet výhrad. Tempo diskusie a kvalita diskusie na PS pre výskum urobili veľký dojem na pani komisárku.

Včera sa prijali v Rade opatrenia týkajúce rastu a zamestnanosti a veľmi úzko súvisia s agendou a stratégiou „Europe 2020“ a vedou, výskumom a inováciami a H2020.

Pohľad EK a p.komisárky:
1.)	program sa zjednodušil a tieto veci by sme mali dotiahnuť do úspešného konca aj pri ďalšej legislatíve.
2.)	zvýšil sa cieľ alokácie financií z H2020 pre SMEs z 15% na 20%.
3.)	EK požaduje flexibilitu 10% (a nie 6%) pri celkovom rozpočte z dôvodu nepredvídateľných vecí.
4.)	Pri výskume kmeňových buniek (embryonálnych) zostáva status quo. EK vydá na konci rokovaní k H2020 stanovisko k tejto veci.
5.)	Pri EIT by mal byť text jasný, a aby partneri (súkromní a verejní) vedeli na čom sú. EK chce zvýšiť podiel súkromných investícií do EIT.
6.)	K tzv.indikátorom sa vrátime koncom roka.
7.)	EK je sklamané z rozdelenia 6.podpiliera v 3.piliery na dva („Bezpečnosť“ a „SSH“-spoločenské, humanitné a socio-ekonomické vedy).

Pani komisárka je sklamaná, že rozpočtový výbor (COMBUD) neschválil 485 mil.eur, ktoré sa nevyužili v rámci programu FP7, pre urgentné projekty v rámci FP7. Kvôli tomu bude meškať cca 100 grantov. Pani komisárka požiadala ministrov, aby urgovali svojich ministrov financií, aby zmenili svoj názor.

Diskusia ČŠ EÚ:

PL: pripravili sme spoločný list (pre pani komisárku Quinnovú) nových ČŠ a Chorvátska o našich prioritách v programe H2020. PL ministerka pochválila komisárku, ktorej veľmi konkrétne záleží na zlepšovaní podmienok pre všetky ČŠ EÚ.
PL poďakovalo DK PRES za prijatie návrhu PL a nových ČŠ (a GR, ES) k článku 15.a. (odmeňovanie výskumníkov).
PL priority v rokovaniach o H2020 boli a aj budú: spravodlivejší systém odmeňovania vedcov a výskumníkov, viac STREPS-ov (malé a stredne veľké projekty), lepšie využívanie výskumných infraštruktúr (aj regionálnych). PL víta posilnenie piliera SSH.
MT bude hlasovať proti „Čiastočnému všeobecného smerovaniu“ (k „Nariadeniu k H2020“) kvôli tomu, že sú proti využívaniu „embryonálnych kmeňových buniek“ v programe H2020. Pri ERA-NET-e podporujú ostatný FR návrh.
IT: víta doplnenie kultúry a kultúrneho dedičstva v pilieri SSH v „Nariadení“ k H2020. Podporí to aj rast.
DE: viac inovácií a atraktivita Európy je prioritou pre DE. DE víta rozdelenie 6.podpiliera v 3.piliery na dva („Bezpečnosť“ a „SSH“). DE víta posilnenie piliera SSH.
DE víta navýšenie alokácie pre SMEs v H2020. DE je ako SI proti „single instrument“ pri SMEs (t.j., aby v H2020 neboli projekty len pre 1 SMEs ale viaceré SMEs).   
SE: musíme zlepšiť výskumné infraštruktúry („RI“).  
IT, DE, UK, SE a ďalšie ČŠ sú za zachovanie status quo pri kmeňových bunkách.
UK: podporujú text PRES. Musíme podporiť rast a viac inovácií. EÚ musí byť stále medzi hlavnými globálnymi hráčmi. 
ES: vítajú viac financií a dôrazu na SMEs. Pre ES to može byť aj viac než 20% v H2020 alokovaných pre SMEs. Zjednodušenie programu áno, ale nie na úkor univerzít a výskumných ústavov pri preplácaní a pod.   
FR (nová ministerka): Budem sa zasadzovať za podporu „Europe 2020“. FR podporí vznik ERA. Niektoré ČŠ hovoria o úniku mozgov. FR si myslí, že toto sa má riešiť najmä cez ŠF. H2020 a ŠF by mali byť viac koordinované a mať synergiu. Musíme mať aj priemyselnú stratégiu v EÚ. Medzi ne patrí aj oblasť vesmíru. Dôležitá je medzinárodná spolupráca v oblasti VaV (INCO) a H2020. Zjednodušenie v H2020 je pre FR prioritou. Nanotechnológie sú pre FR prioritou. Pri ERA-NET-e máme iný názor než EK. Mali sme k tomu výhradu. K biodiverzite (a ERA-NET-u) vítajú, že EK k tomu vydá „Oznámenie“.
GMES chcú do vnútra MFF (rozpočtu EÚ).

HU: pre nás sú dôležité 3 veci. Vítame nový článok 15.a. o odmeňovaní výskumníkov, ale musíme to konkrétne doladiť v ďalších legislatívnych textoch „balíčka H2020“. Je potrebné podporiť ČŠ, ktoré majú nízku účasť v FP7. Žiaľ stále existujú veľké rozdiely v RI.
HU minister pozval ministrov na ministerskú konferenciu EUREKA (EUROSTARS), ktorá bude v júni v Budapešti.
BG: dosiahli sme značný pokrok v texte H2020. BG podporuje text DK PRES (pri „Nariadení k H2020). BG dosiahlo všetky svoje priority. Podporili sme spoločný list ministrov nových ČŠ. Podporujeme excelentnosť, ale chceme, aby táto excelentnosť bola rovnako odmeňovaná. Rozdiely v odmeňovaní sú až 16-násobné. To je pre BG neprijateľné a musíme to zmeniť. 
LT: Vítame, podobne ako PL, HU a ďalší nový článok 15.a. o odmeňovaní výskumníkov, ale musíme to konkrétne dopracovať. Žiaľ stále existujú veľké rozdiely medzi starými a novými ČŠ. Pri kmeňových bunkách sme proti ich využívaniu a preto sa zdržíme hlasovania. 
Pri ITER-i a GMES sme za to, aby to zostalo mimo rámec MFF.
NL: Poďakovali EK koľko veľa energie venovali tomuto novému FP. Veria, že nám to pomôže byť viac inovatívni v EÚ. NL chce viac veľkého priemyslu, lebo vraj jeho podiel klesol z 39 na 25% v FP. NL malo stále 1 výhradu, ale sťahujú ju, aby sa mohlo prijať „Čiastočné všeobecné smerovanie“ k „Nariadeniu“ H2020. NL: samé ČŠ sú zodpovedné za to, aby sa ich priemysel viac zapojiť v FP7/H2020.
NL: FP nemá za cieľ preplácať alebo harmonizovať zlé odmeňovanie výskumníkov v niektorých ČŠ EÚ. (Pozn.: Toto vyjadrenie NL nemilo prekvapilo nové ČŠ, lebo NL, UK, DE a FR boli kľúčové ČŠ, aby sa nakoniec prijal kompromis medzi starými a novými ČŠ v článku 15.a o odmeňovaní výskumníkov.)
FI: chceme posilniť rast a vytváranie nových pracovných príležitostí. EÚ musí patriť medzi najlepších vo svete. FI je za viac priemyslu a SMEs.
IE: text DK PRES je vyvážený a podporujú ho. 
EIT je nový koncept a KIC-y by mali byť otvorené pre nových partnerov („co-locations“). 
LU: podporujú text DK PRES, zaradenie SSH v texte H2020. Aj európske hodnoty sú dôležité. Majú špecifický pohľad na odmeňovanie výskumníkov (penzie a pod.). LU: Mali sme 2 výhrady.
LU je za status quo pri kmeňových bunkách mali by sme vydať deklaráciu ako pred 7 rokmi. Nesmú sa používať embryonálne kmeňové bunky.
Pri KIC-och chcú aby sa mohli viac zapojiť mladí výskumníci. Marie Curie schéma by mala mať vyšší rozpočet. 
RO: Podobne ako HU zdôraznili, že vítajú nový článok 15.a. o odmeňovaní výskumníkov, ale musíme to konkrétne ešte doladiť.
AT má problém s kmeňovými bunkami. Chcú, aby sa využívali najmä bunky dospelých a nie embryí. Chcú, aby toto ich vyjdrenie bolo spolu s LT a MT uvedené v zápise z tejto Rady.
BE: text DK PRES je vyvážený. Koncept inovácií by mal byť komplexný. Mali by sme podporiť aj tzv. sociálne inovácie. SSH by mali byť integrované vo všetkých pilieroch. Podporujú SMEs v H2020. Chcú viac priemyslu v H2020, ale ak to negatívne neovplyvní výstupy. Sú za podporu oblasti vesmíru v H2020 a viac spolupráce s ESA. Túto pripomienku BE žiaľ DK PRES nezapracovalo do textu a preto BE požaduje toto uviesť v zápise z Rady. Avšak BE podporuje „Čiastočné všeobecné smerovanie“ pri „Nariadení“ pri H2020.  
PT: podporujeme mladých výskumníkov a SMEs. PT víta dôraz H2020 na výskum morí a oceánov.
GR: viac inovácií a menej byrokratických prístupov. GR je za zjednodušenie programu. GR podporuje SMEs a aj STREPS-y. Musíme lepšie dopracovať spoluprácu s EIB pri možnostiach rizikového kapitálu. Chceme viac nováčikov v programe.
CZ (nový minister Petr Fiala): je to dôležitá legislatíva – H2020. Text DK PRES je kvalitný a vyvážený. V ďalších negociáciách o H2020 musíme dopracovať tieto témy, naše priority: Vznik ERA, synergie medzi H2020 a ŠF, ďalej: EIT, JPIs (spoločné programovanie), RIs. Viac by mali spolupracovať DG R and I s DG REGIO. Počas CY PRES chceme toto mať ako prioritu.

SK (p.ŠT Štefan Chudoba): sme približne v polovici procesu prejednávania 3.najväčšieho grantového programu EÚ – „Horizont 2020“. Veľká vďaka patrí „Dánskemu predsedníctvu“ za efektívne, pragmatické vedenie desiatok pracovných skupín a zohľadnenie názorov mnohých členských štátov. Slovenská republika veľmi oceňuje aj otvorenosť Európskej komisie pre silné argumenty a partnerský dialóg a asistenciu pani komisárky Geoghegan-Quinnovej a jej DG (dýdží) pri plnení našich spoločných úloh.
	„Vítame iniciatívu Poľska a mnohých členských štátov a pripojili sme sa k spoločnému listu ministrov pre výskum, v ktorom sú jasne definované výzvy a niektoré priority pre ďalšie vyjednávania o programe „Horizont 2020“.
	Sme radi, že sa do programu dostali aj témy „digitalizácie kultúrneho dedičstva a archívov.	Za 6 mesiacov sa návrh „Horizontu 2020“ výrazne zlepšil. V 2.polovici vyjednávaní by sme popri výraznom zlepšení podmienok pre priemysel mali zamerať svoje úsilie na oveľa lepšie podmienky pre univerzity a štátne výskumné ústavy, ktoré tvoria chrbticu nášho programu.

	Pre Slovenskú republiku sú v nasledujúcich mesiacoch prioritou tieto 4 veci:
Ešte väčší dôraz na STREPS-y (malé a stredne veľké projekty). Podporujeme Poľsko a ďalšie štáty, že neexistuje dôkaz o lepšom dopade veľkých projektov než STREPS-ov.
V „Pravidlách účasti“ musíme spoločne rozpracovať nový a spravodlivejší systém odmeňovania výskumníkov, tak ako sa to dohodlo v „Nariadení“. Je našou povinnosťou zabrániť „úniku mozgov“. 
Podobne chceme opäť aktívne prispieť ku konkrétnym riešeniam pri väčšej otvorenosti programu pre nováčikov („newcomers“), tak ako to silne presadzuje pani komisárka a aj Európsky parlament.
Je úlohou Rady, Európskeho parlamentu a Komisie navrhnúť také pravidlá pre výber nových 3 „Znalostných a inovačných spoločenstiev“ (tzv.KICs), aby sa jeho súčasťou („co-locations“) mohli konečne stať aj najexcelentnejšie takéto tímy aj z nových členských štátov Strednej a Východnej Európy.
Podporujeme väčší dôraz na SMEs v programe podobne ako DE a SI. 
Podporujeme LU pri dôraze na schému Marie Curie.

HR víta navrhovaný text. Pridali sa k listu ministrov nových ČŠ EÚ.  Sú za STREPS-y. Vítajú dôraz na SSH.
HR je aj za 2-fázové predkladanie žiadostí na projekty (hoci to na poslednú chvíľu vypadlo zo spoločného listu ministrov EÚ12). HR, podobne ako SK, chcú, aby univerzity (a nielen priemysel) hrali väčšiu úlohu, a aby nedostali menej peňazí v H2020 než v FP7 (napr.pri preplácaní nákladov).
CY zablahoželalo DK PRES za veľký pokrok v prejednávaní H2020. Podporujú „znalostnú ekonomiku“ v EÚ a H2020. Potrebujeme vyslať jasný politický signál. Zlým signálom je, že COMBUD (výbor) v Rade zablokoval rozpočet (na tento rok a na presun financií v rámci FP7). CY v tomto podporuje p.komisárku M.G.Quinnovú. CY podporuje PPPs,
19.-20.7. 2012 bude (neformálna) Rada ministrov pre výskum v Nikózii na Cypre.

Komisárka M.G.Quinnová: DK PRES urobilo veľký kus práce. Pani komisárka poďakovala aj svojmu tímu na DG RESEARCH and INNOVATION.
Výskum napomáha hospodárskemu rastu. A to je najdôležitejšie teraz aj na summitoch EÚ.
Pani komisárka navrhla, aby čl.20 a ERA-NET a FR návrh k tomu bol zapracovaný do textu H2020.

DK PRES: Bolo prijaté „Čiastočné všeobecné smerovanie“ pri „Nariadení“ k programu „Horizont 2020“.
DK PRES si uvedomuje, že otázka „kmeňových buniek“ je veľmi citlivá. DK PRES chápe, že sa preto LT, SK zdržia hlasovania. SK čaká na vyjadrenie výboru NR SR (12.6. 2012).
MT hlasovala proti prijatiu „Čiastočného všeobecného smerovania“ pri „Nariadení“ k programu „Horizont 2020“. To však nezmení prijatie a schválenie „Čiastočného všeobecného smerovania“, keďže sa tu rozhoduje tzv. „kvalifikovanou väčšinou“.  
EK vydá (neskôr) deklaráciu ku „embryonálnym kmeňovým bunkám.
Návrh SI (a PL) (väčší dôraz na SMEs) – chceli výraz „substantial“ namiesto „adequate“ (článok 18 na strane 22 - pri SMEs vs. priemysel) DK PRES neprijalo a ponechá text DK PRES pri tejto veci. (Pozn.: DK PRES a EK vyšli v ústrety len FR, ale nie SI a PL v čl.18.)

Prerokúvanie ďalších legislatívnych aktov:

Bod č.11: EIT (prvé čítanie). Návrh „Rozhodnutia“ a „Nariadenia“ k EIT. Dok.č. 18091/11, 18090/11. 

EK (komisárka pre vzdelávanie A.Vassiliou): poďakovala DK PRES za prácu na texte. Chceme viac súkromných investícií v rámci EIT a KICs. KICs by mali prichádzať aj s návrhmi, ktoré budú „blízke trhu“.
Nové KICs budú musieť preukázať, že sú schopné mať synergiu aj s ostatnými iniciatívami EÚ (v oblasti vedy a výskumu).  
Komisárka súhlasila, že KICs by mali byť viac otvorené pre nových členov (a nové ČŠ EÚ).
EIT a KICs musia zlepšiť svoje „outreach activities“ a tzv „fellowship scheme“. Máme prvých študentov na „masters“ atď. v rámci EIT.
Chceme uspokojiť ambície všetkých pri EIT. 

Diskusia ČŠ:

HU: ako ČŠ, v ktorom sa nachádza EIT – vítame zmeny v „Nariadení k EIT“. EIT má veľa dôležitých úloh. A aj v premene výskumu na komerčné produkty.

Bod. č. 12: „Závery Rady k EIPs („European Innovation Partnerships“):

Komisárka M.G.Quinnová k EIPs: Prvým pilotným EIPs bolo AHA. Komisárka uviedla aj ďalšie pripravované EIPs (poľnohospodárstvo a „Raw Materials“). Výsledky budú o 3-8 rokov. EIPs by mali priniesť tvorbu nových miest.  

Bod rôzne:

DK PRES: HU delegácia predložila dokument – o stave iniciatívy „EUREKA“.

Za SFIC vystúpila jej predsedníčka („chairwoman“). Hovorila o správe o „SFIC“ za ostatný rok. SFIC bol založený našou Radou v roku 2008. Cieľom je posilniť medzinárodnú spoluprácu. Členmi SFIC sú ČŠ EÚ a asociované krajiny a EK. V roku 2011 sa rozhodlo, že SFIC by mal prispieť k vytvoreniu ERA. Prijme sa aj stratégia v tejto oblasti. SFIC spolupracuje aj s ďalšími skupinami príbuznými k ERA. Pripravili sme medzinárodnú spoluprácu s Čínou a aj s Indiou.
SFIC pripravil aj workshopy na výmenu skúseností. SFIC pripravil aj konferencia vo Varšave v novembri 2011 a v Bostone v USA. (Pozn.: V Bostone išlo aj o prezentáciu programu „Horizont 2020“ na univerzite v Harvarde.)
Dnes poobede sa stretne PRES trio (DK, PL, CY) s indickým ministrom pre výskum.
DK PRES za záver informovalo o konferenciách a seminároch, ktoré sa uskutočnili počas DK PRES. Bola konferencia k téme „bio-ecomomy“. Vydala sa tzv. „Kodaňská deklarácia“ k tomu. Boli tam aj krajiny mimo EÚ.

Nastupujúce CY PRES (CY minister): sme v dôležitej fáze rokovaní o H2020. Hlavné témy budú: „Pravidlá účasti“ a „Špecifický program“. CY sa chce o.i. venovať aj témam: EIT, odmeňovanie výskumníkov v programe H2020, PPPs, vznik ERA. 
CY PRES: v oblasti medzinárodnej spolupráce chcú posilniť spoluprácu s dôležitými krajinami a krajinami EUROMED (Stredozemné more) a „Arabskej jari“. 
Slabosť EÚ je spolupráca akadémie s priemyslom, kde zaostávame za USA. CY príde s iniciatívami v tejto oblasti. O tomto budeme diskutovať aj na našich Radách v októbri a decembri 2012.

Počas obeda ministri diskutovali o prvých skúsenostiach z fungovania EIT a „KIC“-ov.
SK zastupoval ako vedúci delegácie ŠT MŠVVaŠ SR Štefan Chudoba.
Väčšina ČŠ EÚ diplomaticky ale jasne kritizovala EIT a EK, že stále nie je jasné a dostatočne transparentné, ako EIT a KIC-y („ZIS“) fungujú, resp. zatiaľ nesmerujú k tomu, ako bolo pôvodne dohodnuté. ČŠ požadujú priebežnú správu o fungovaní EIT a KIC-ov. Druhá vlna 3 nových KIC-ov sa spustí v roku 2014/15. V 2.polovici roka 2013 prebehnú tzv. otvorené výzvy k tomu. Z nich sú pre SK zaujímavé: KIC pre „Food4Future“ a KIC pre „Raw Materials-inteligentné baníctvo“. SK sa chce pokúsiť získať „co-location“ pre tieto KIC-y. 
Zástupcovia EK a EIT však obhajovali svoj koncept a doterajšie výsledky.
SK vo svojom vystúpení zdôraznilo, že EIT a KIC-y by mali byť viditeľnejšie a zrozumiteľnejšie (vrátane ich výsledkov a prínosu) pre európskych občanov. SK opätovne zdôraznilo, že nové KIC-y musia byť dostatočne otvorené pre nových partnerov („co-locations“), ktorí spĺňajú podmienky excelentnosti, a ktorí vedia do konzorcia priniesť určitú pridanú hodnotu. SK pevne verí, že Rada EÚ, EP a EK nastavia podmienky tak, aby nebolo len na víťaznom konzorciu a jeho vôli, komu dovolí vstúpiť do konzorcia. O to sa bude SK snažiť spolu s EK a ďalšími ČŠ EÚ pri prejednávaní „Pravidiel účasti“ H2020 v nasledujúcich mesiacoch.

–––––––––––––––––––––––––––––
Zoznam použitých skratiek:
Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR – Chorvátsko.

Ďalšie skratky:
EK		Európska komisia 
ČK, ČŠ 		členské krajiny, členský štát
EP	   	Európsky parlament 
PRES            predsedníctvo v EÚ
FP7		7.rámcový program ES pre vedu a výskum	
COMPET        Rada (ministrov) pre konkurencieschopnosť (ktorej súčasťou často býva aj časť -výskum)
DG RTD         Generálne riaditeľstvo EK pre výskum a technologický vývoj 
EIT		Európsky inovačný a technologický inštitút
KIC		„Knowledge and Innovation Communities“ v rámci EIT a „Znalostného trojuholníka“